નવી દિલ્હી, 21 ઑક્ટોબર : કેન્દ્ર સરકારે સુપ્રીમ કોર્ટને જણાવ્યું છે કે દેશમાં 68 ટકા દૂઘ ભેળસેળવાળું હોય છે, જે ખાદ્ય સુરક્ષાના માપદંડોને અનુરૂપ નથી. કેન્દ્ર સરકારે ઉત્તરાખંડના સ્વામી અચ્યુતાનંદ તીર્થના નેતૃત્વમાં પ્રબુધ્ધ નાગરિકોએ કરેલી જાહેર હિતની અરજીનો જવાબ આપતા દાખલ કરેલા સોગંદનામામાં આ ખુલાસો કર્યો હતો. જાહેર હિતની અરજીમાં સિન્થેટિક અને ભેળસળિયા દૂધ તથા વિવિધ ડેરી ઉત્પાદનોના વેચાણ પર પ્રતિબંધ મૂકવાની વાત કરવામાં આવી હતી.